Padmaavat Tamil trailer: Deepika Padukone, Ranveer Singh and Shahid Kapoor are ready to awe audiences | regional movies | Hindustan Times
Padmaavat Tamil trailer: The trailer featuring Deepika Padukone, Ranveer Singh and Shahid Kapoor barely has two dialogues, but the grandeur and the scale is impressive.
regional movies Updated: Jan 17, 2018 17:31 IST
Padmaavat Tamil trailer: Deepika Padukone, Ranveer Singh and Shahid Kapoor feature in the trailer
First Published: Jan 17, 2018 17:09 IST Vinpro beraam nuwe plan | Netwerk24
Vinpro beraam nuwe plan
Vinpro sal steeds vanjaar opleiding aanbied. Foto: JP Myburg
Vinpro bied steeds sy gewilde ople­i­dingskursusse vir wingerdspanne aan, maar net in ’n nuwe formaat om die verspreiding van Covid-19 te verhoed.
Wyndruifprodusente kan nou versoek dat praktiese demonstrasies, vir nie meer as 15 mense nie, in die vorm van ’n halfdagkursus op die plaas aangebied word. Hierdie nuwe formaat vervang die gebruiklike voorafbepaalde voldagkursusse wat teorie en prakties vir groter groepe behels het.
“Dit is vir ons belangrik dat wingerdwerkers deurlopend bemagtig moet word deur opleidingsgeleenthede soos die wingerdkursusse terwyl ons hul veiligheid hoog ag,” sê Hanno van Schalkwyk, Vinpro-wingerdkundige en koördineerder van dié kursusse.
“Deur die formaat aan te pas, wil ons die vervoer en byeenkom van wingerdspanne in een lokaal verhoed en die verspreiding van Covid-19 beperk.”
In die plek van die 10 opleidingsmodules kan produsente nou uit twee praktiese sessies kies wat op hul plaas aangebied kan word.
Basiese snoeibeginsels (kort-, halflangdraer en Guyot-stelsels).
Onderhoud van snoeiskêre.
Voorkoming van stamsiektes.
Korrekte planttegniek van jongstokkies.
Basiese werking van die wingerdstok.
Doel van lowerbestuur.
Algemene siektes en plae.
Elke persoon wat die opleiding bywoon, sal ’n gratis veiligheidsmasker ontvang terwyl die basiese gesondheids­maatreëls sal geld.
Vinpro het verlede jaar, te danke aan finansiële ondersteuning deur die Vinpro-stigting, meer as 1 000 persone touwys gemaak oor die beste wyndruifverbouingstegnieke. Vanjaar is Columbit as nog ’n waardevolle vennoot by die opleiding betrokke.
. Dit kos R210 per persoon. Bespreek nou by 021 276 0429 of stuur ’n e-pos na training@vinpro.co.za.